Στέφανι Νιεμέρ

Η Στέφανι Νιεμέρ (αγγλ.: Stephanie Niemer, 3 Σεπτεμβρίου 1989, Έτζγουντ, Κεντάκι, Η.Π.Α.) είναι Αμερικανίδα αθλήτρια πετοσφαίρισης, η οποία κατά την περίοδο 2017-18 αγωνίστηκεκ με τη φανέλα του Ολυμπιακού Πειραιώς στη Βόλεϊ Λιγκ της Ελλάδας ως ακραία.

 Η Στέφανι Νιεμέρ γεννήθηκε στο Έτζγουντ του Κεντάκι των Η.Π.Α. το 1989. Προέρχεται από αθλητική οικογένεια, αφού ο πατέρας της Ντέμπι Νιεμέρ έπαιζε μπάσκετ και μπέιζμπολ στην Τόμας Μορ. Στα κολλεγιακά της χρόνια έπαιξε βόλεϊ με το Πανεπιστήμιο του Σινσινάτι. Στη συνέχεια από το 2011 μέχρι το 2014 αγωνίστηκε σε ομάδες του Πουέρτο Ρίκο· κατά σειρά στην Ίντιας του Μαγιαγκουέζ, στην Οριεντάλες του Ουμακάο και στους Γίγαντες της Καρολίνας. Το 2014 επιχειρεί το υπερατλαντικό ταξίδι για τη γαλλική Α.Σ.Π.Τ.Τ. Μυλούζ της ομώνυμης πόλης, στην οποία παραμένει για μία χρονιά. Το 2015 ταξιδεύει στο Αζερμπαϊτζάν για λογαριασμό της Αζεριόλ του Μπακού. Κατά τη διάρκεια της θητείας της στην Αζεριόλ αναδεικνύεται καλύτερη ακραία του Πρωταθλήματος Αζεμπαϊτζάν. Μετά το τέλος του πρωταθλήματος επιστρέφει στο Πουέρτο Ρίκο, πάλι στους Γίγαντες της Καρολίνας, αλλά σύντομα την ίδια χρονιά ταξιδεύει για την Πέτρον Τρι-Άκτιβ Σπάικερς των Φιλιππίνων. Με την Πέτρον αναδεικύεται καλύτερη ακραία του Πρωταθλήματος και επιλέγεται για την ομάδα Ολ Σταρ των ΦΙλιππίνων, που συμμετέχει στο Παγκόσμιο Πρωτάθλημα Συλλόγων με την ονομασία Λοτζίστικ Μανίλας. Την περίοδο 2016-17 βρίσκεται πάλι στο Πουέρτο Ρίκο και αγωνίζεται με τα χρώματα της Κριόγγιας (Κρεολές) του Κάγκουας, με την οποία κατακτά το Πρωτάθλημα. Το 2017 επιλέγεται για την προετοιμασία της Εθνικής ομάδας Γυναικών των Ηνωμένων Πολιτειών, και τον Ιούνιο της ίδιας χρονιάς διασχίζει και πάλι τον Ατλαντικό, ερχόμενη στην Ελλάδα και εντάσσεται στο δυναμικό του Ολυμπιακού Πειραιώς. Η Στάφανι Νιεμέρ υπήρξε από τους βασικούς συντελεστές στην ιστορική κατάκτηση από τον Ολυμπιακό του Ευρωπαϊκού Κυπέλλου Θριάμβου (Τσάλεντζ Καπ) το 2018, αναδεικνυόμενη ως τρίτη σκόρερ της διοργάνωσης με 137 πόντους συνολικά καθώς και ως τρίτη σέρβερ με 19 άσους. Σημαντική υπήρξε επίσης η συμβολή της στην κατάκτηση του Πρωταθλήματος και του Κυπέλλου Ελλάδας κατά την περίοδο 2017-18 από τις ερυθρόλευκες. Κατά την παραμονή της στην ομάδα του Πειραιά διακρίθηκε ιδιαίτερα τόσο για τις επιθετικές της ικανότητες, όσο κυρίως για το αποτελεσματικό σερβίς της. Χαρακτηριστικό της δύναμης της από την τελική γραμμή αποτελεί η ασύλληπτη επίδοση των 17 άσων απέναντι στον Α.Ο. Μαρκοπούλου, που πέτυχε κατά την 8η αγωνιστική του πρωταθλήματος. Τον Μάϊο του 2018 μετά τη λήξη του συμβολαίου της, η Στέφανι Νιεμέρ αποχώρησε από τον Ολυμπιακό και την Ευρώπη για να εγκατασταθεί για οικογενειακούς λόγους στην πατρίδα της. Ευρωπαϊκό Κύπελλο Θριάμβου (Τσάλεντζ Καπ) 1η θέση: 2018 (Ολυμπιακός Πειραιώς) 2 Πρωτάθλημα Πουέρτο Ρίκο 2012-13 (Ίντιας Μαγιαγκουέζ) 2016-17 (Κριόγγιας Κάγκουας)1 Πρωτάθλημα Ελλάδας 2017-18 (Ολυμπιακός Πειραιώς) 2η Θέση Πρωτάθλημα Φιλιππίνων: 2015-16 (Πέτρον Τρι-Άκτιβ Σπάικερς) 3η Θέση Πρωτάθλημα Πουέρτο Ρίκο: 2011-12 (Ίντιας Μαγιαγκουέζ) 1 Κύπελλο Ελλάδας 2018 (Ολυμπιακός Πειραιώς) 2016: Καλύτερη ακραία Πρωταθλήματος Αζερμπαϊτζάν 2016: Καλύτερη ακραία Πρωταθλήματος Πουέρτο Ρίκο 2017-18: Πολυτιμότερη Παίκτρια (M.V.P.) 8ης αγωνιστικής ημέρας Πρωταθλήματος Ελλάδας Σύνθεση της Αζεριόλ Μπακού - 2016 Αρχειοθετήθηκε 2017-07-06 στο Wayback Machine. www.cev.eu Στέφανι Νιεμέρ - Ιστοχώρος CEV Αρχειοθετήθηκε 2018-09-27 στο Wayback Machine. www.cev.eu Στέφανι Νιεμέρ - Στοιχεία, ομάδες bringitusa.com Στέφανι Νιεμέρ - Καριέρα www.sport24.gr Η Στέφανι Νιεμέρ στον Ολμπιακό www.olympiacossfp.gr